Aḥric n teẓri d aḥric amenzu deg unadi-nteɣ, d aḥric yesɛan azal d ameqqran imi tiẓri i d llsas n yal anadi, d nettat ara ineǧren deg tazwara abrid i win yettnadin ad yefhem d acu i ɣef yettnadi, tettɛawan ad nefhem d acu-tt tarrayt ara neḍfer, acu n yiferdisen i ilaqen i yal anadi neɣ i yal asentel. Deg uḥric-agi mxallafent temsal i ɣef ara d-nawi awal, ɣef waya nebḍa-t d ixfawen. Deg yixef amenzu ad d-newwi ɣef wayen yerzan tasekla taqbaylit, ɣef yinzan, syen akkin deg yixef wis sin ad newwi ɣef tesnalɣa, ma yella deg yixef wis kraḍ ad d-newwi ɣef tseddast .